Es gibt heit ungefähr 150 vaschiedane Schuahplatter, de wo no tanzt wean. De herkämmlichn Gruppntänz wean vo de Hoamat- und Trochtnvaeina ausgfiahrt. Originalgetrei wead imma in Kroasform (nia frontal zan  Zuaschaua) und gengan Uhrzoagasinn tanzt. Es wead Wert auf exakte Trocht glegt. Es gibt a Turniere wia s Preisplattln wo im Wettkampf de bestn Plattler bzw. Plattler-Gruppn ermittlt wean. Danem san in de letztn 100 Joahr, neie Formen entstandn, wo dea Schaucharakta no meahr im Vordagrund stäht. De Entwicklung zum Schauplattln und de modernen Interpretationa hom oba dazu gfiahrt, dass des Intresse am Schuahplattler wieda gstiegn is. Da Fremdnvakehr hod vui dazua beitrogn. Marschplattler wie da Hoizhocka san nua dafia entwicklt worn.